Aalborg Stiftstidende, 1829-08-08
Russisketyrkiske Krigsbegivenheder. Efter en Rapport af 21de Juli fra General Diebitsch var den russiske Armee brudt op fra Schumlafor at iværksætte sin Overgang over Balkanen. Ved Schumla erstattes dens Afmarsch af et nyt Blokade corps under General Krassowsky, som var rykket frem fra Silistria og har taget Position i Omegnen af Schumlamed 23 Batailloner, 40 Eskadroner og 4 Kosakregimenter for at observere og blokere Storviziren og tillige dække den fremrykkende Hærs Operationslinie. Denne gaaer frem i 2 Kolonner, af hvilke den høire under Generallieutenant Rüdiger, som bestaaer af 14 Batailloner og 2 Kosakregimenter, tager Veien over Kuprikio. Dækket af denne i høire Flanke gaaer en anden Colonne, bestaaende af 18 Batailloner, 16 Eskadroner og 2 Kosakregimenter under Generallieutenant Roth længere ned mod Sortehavet for at forcere Overgangen over Kamtschik Floden. Til begge Colonners Understøttelse følger en Reserve under Anførsel af Grev Pahlen, bestaaende af 22 Batailloner, 8 Eskadroner og 2 Kosakregimenter. Overgangen over Floden er af begge de foranmarscherende Colonner forceret den 19de Juli, uagtet Fjenden havde besat den høire Flodbredde med Forstandsninger, som deels bleve stormede, deels omgaaede. Den 20de marscherede General Roths Colonne løs paa Aspro og lod sin Avantgarde rykke frem til Palisfana, hvilken Plads er den høieste Punkt af den store Balkan. Fjenden var i den Grad overrumplet, at han ikke engang gjorde Forsøg paa at gjøre de russiske Tropper Overgangen over den høie Bjergryg stridig, og denne kan nu ansees at være passeret den 20de Juli, i det mindste af den venstre Sidecolonne. Den høire under General Rüdiger havde samme Dag sin Avantgarde i Aiwadschik og Grev Pahlens Reserve med Hovedqvarteret tog samme Dag Position i Der wisch-Jowan. J det Hele taget havde de Sammenstød med Fjenden, som denne Fremrykning foranledigede den 17de, 18de og 19de, og som paa en saa hæderlig Maade aabnede Russerne Balkans Porte, koster Fjenden 10 Kanoner, 14 Faner og næsten 400 Fanger foruden en stor Deel Døde og Saarede. Da Rapporten afgik, var man i Færd med at fortsætte Bevægelserne og Storviziren i Schumla har ikke gjort det mindste Skridt for at hindre dem. Man havde desuden gjort den Disposition, at samtlige Colonners Opbrud fra Schumla ikkun skede om Natten, og intet Corps forlod sin Position, forinden et andet af General Krassowskys Hær igjen var rykket ind i samme. J Forbindelse med disse vigtige Operationer sættes en Expedition fra Søesiden. Admiral Greigh skal nemlig, efter Beretninger fra Odessa af 15de Juli, ved Varna indskibe et Corps paa 15000 Mand og landsætte det imellem Burgas og Sisopolis. Et saadant Angreb baade i Fronten og i Ryggen vil rimeligviis nøde Tyrkerne til at trække sig tilbage mod Adrianopel. Medens Krigsguden saaledes synes at begunstige de russiske Vaaben; medens Storvizirens Armee med hver Dag formindskes og stedse venter paa Forstærkninger i det tæt indsluttede Schumla, hvorhen disse nu ikke meere kunne naa, vise sig dog hist og her Glimt af Fredshaab. Saaledes hedder det fra Det Preussiske under 19de Juli, at det skal være efter Petersborger Cabinettets Ønske og efter dets Foranledning, at Chefen for den preussiske Genralstab, Generallieutenant Baron v. Müfling er afsendt med en overordentlig Mission til Constantinopel. Endogsaa i Lykken vil Keiseren vise, at saadanne Ærgierrigheds og Erobrings-Planer, som tillægges ham i en vis Nations, endogsaa meest sindige, Blade, ere ham fremmede; denne Nation har iøvrigt ikke i Orienten været noget Mønster paa Maadehold og Agtelse for fremmed Eiendom, uagtet den ikke der saaledes som Rusland her, har seet sine vigtigste Jnteresser truede og sine helligste Følelser krænkede. De Forslag, man vil gjøre Porten, skulle indeholde de strax fra Begyndelsen fremsatte Betingelser, nemlig Opfyldelse af Tractaten i Akjermann og Frihed paa Sortehavet, uden at man derfor giør Fordring paa, at Dardanelslottene skulle sløifes. Derimod synes Keiseren bestemt til ikke at tilbagegive de erobrede Fæstninger i Asien, da disse ikkun have tjent til Smuthuller for Plyndringer og Røverier. Hvad Grækenland angaaer, vil man ogsaa heri følge en høimodig Politik; man vil paastaae, at det erholder en saadan Udstrækning, uden hvilken Statens Selvstændighed ikke er tænkelig, nemlig: Linien paa denne Side Thermopylerne fra Volo til Arta, saa at ikke alene Athenen, men ogsaa en god Deel af Thessalien falder inden for det nye Grækenlands Grændser.